Kuues juuni kaks tuhat kümme - aeg lendab ikka kuradi kiiresti, alles oli Mai algus.. nüüd juba esimene nädal Juunist läbi. Funneh, puhkus tuleb aina lähemale. Reedel nägime esimest korda värsket LipDubi videot, mis tuli montaažist ning.. tulemus ei ole  nii hea, kui lootsime. Tegelikult mõtlesime juba peale esimest filmimist, et teeme 2-3 korda veel, kuid kõik inimesed jooksid "laiali" ning sinnapaika see jäi. Tähendab..  võiks ju üles panna ja seda reklaamida, kuid ma arvan, et kui millegagi välja tulla, siis võiks see korralik olla. Vussi ei läinud otseselt midagi, kuigi see päev oli üsnagi kiire. Üks peakorraldajatest sõitis Soome ning seetõttu pidi Oliver üksi jooksma ja inimesed korda sättima. Enne peafilmimist tegime mõned proovid, kuid kahjuks leidus ikkagi inimesi, kes teatasid vahetult enne algust, et nad siiski ei saa tulla ja nii jäid mõned kohad tühjaks / täitmata, meil on aga üsna kiire lugu ning Lipdubi mõte ongi,  et oleks pidev liikumine. Nüüd peabki maha istuma grupijuhtidega, asja ülevaatama ja otsustama, mis edasi saab - kas teeme kunagi Augustis uuesti või kasutame seda - pigem teeme uuesti ja võtame seda esimest, kui peaproovi.